
	OPĆINA ŽAKANJE

	Općinsko vijeće


KLASA: 400-06/14-01/1
URBROJ: 2133/18-01-14-3
Žakanje, 11.12.2014.
Na temelju članka 14. Zakona o proračunu (NN 87/08 i 136/12), te članka 27. Statuta Općine Žakanje (»Službeni glasnik Općine Žakanje« br. 03/09) Općinsko vijeće Općine Žakanje  na  12.  sjednici  održanoj  dana  11.12.2014. godine  donijelo je 

O  D  L  U  K  U

o izvršavanju proračuna

Općine Žakanje za 2015. godinu

Članak 1. 


Ovom Odlukom uređuje se struktura prihoda i primitaka te rashoda i izdataka proračuna i njegovo izvršenje, opseg zaduživanja i jamstava, upravljanje javnim dugom te financijskom i nefinancijskom imovinom, prava i obveze korisnika proračunskih sredstava, pojedine ovlasti načelnika u izvršavanju proračuna, kazne za neispunjavanje obaveza te druga pitanja u izvršavanju proračuna.

Članak 2.


Proračun se sastoji od općeg i posebnog dijela, te od plana razvojnih programa.


Opći dio proračuna čini Račun prihoda i rashoda i Račun financiranja.


Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata.

Članak 3.


Načelnik dostavlja proračun te izmjene i dopune proračuna Ministarstvu financija kao i odluku o izvršavanju proračuna Državnoj reviziji u roku od 15 dana od dana njihova stupanja na snagu.

Članak 4.


Tijela Općine Žakanje odgovorna su za potpunu i pravodobnu naplatu prihoda i primitaka iz svoje nadležnosti, za njihovu uplatu u proračun i za izvršavanje svih rashoda i izdataka u skladu s namjenama.


Prihodi proračuna ubiru se i uplaćuju u proračun u skladu sa zakonom ili drugim propisima, neovisno o visini prihoda planiranih u proračunu.

Članak 5.

Namjenski prihodi i primici proračuna jesu pomoći, donacije, prihodi za posebne namjene, prihodi od prodaje ili zamjene imovine u vlasništvu države, odnosno općine, te naknade s naslova osiguranja i namjenski primici od zaduživanja. 


Prihodi i primici iz stavka 1. ovog članka uplaćuju se u proračun.


Namjenski prihodi i primici koji nisu iskorišteni u prethodnoj godini prenose se u proračun za tekuću proračunsku godinu.

Članak 6.


Svaki rashod i izdatak iz proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Iznosi rashoda i izdataka utvrđeni u Proračunu smatraju se maksimalnim svotama, tako da stvarni rashodi i izdaci Proračuna u 2015. godini ne smiju biti veći od odobrenog Proračuna.

Ako prihodi Proračuna tijekom godine ne pritječu u predviđenoj visini, općinsko vijeće može, da bi održalo uravnoteženost u Proračunu privremeno smanjiti svote sredstava koje su u posebnom dijelu Proračuna predviđena za posebne namjene i investicije, ako se time bitno ne ugrožava obavljanje poslova za koje su sredstva utvrđena. 

U slučaju potrebe općinsko vijeće može izvršiti preraspodjelu sredstava između pojedinih proračunskih korisnika ili pojedinih izdataka. Preraspodjela sredstava može se izvršiti do visine od 5% i to na stavci koja se umanjuje.


Načelnik prije isplate provjerava i potpisuje pravni temelj i visinu obveze koja proizlazi iz knjigovodstvene isprave.

Članak  7.

Ako tijekom godine dođe do znatnije neusklađenosti planiranih prihoda i primitaka, odnosno rashoda i izdataka Proračuna, njegovo uravnoteženje, odnosno preraspodjela sredstava između proračunskih i ostalih korisnika rješavat će se izmjenama i dopunama važećeg Proračuna. Izmjene i dopune Proračuna usvaja Općinsko vijeće.

Članak 8.


Proračun se izvršava u skladu s raspoloživim sredstvima i dospjelim obvezama, a na osnovu pismenih zahtjeva proračunskih korisnika, primljenih računa, privremenih i okončanih situacija te Odluka Općinskog vijeća i Općinskog načelnika.

Ako aktivnosti i projekti za koje su sredstva osigurana u proračunu tekuće godine nisu izvršena do visine utvrđene proračunom, mogu se u toj visini izvršavati u slijedećoj godini.
Članak 9.

Isplata plaća u Jedinstvenom upravnom odjelu vršit će se u skladu s Pravilnikom o unutarnjem redu i načinu rada Jedinstvenog upravnog odjela općine Žakanje, Odluke o osnovici za obračun plaće službenika i namještenika i rješenja o rasporedu na radno mjesto.

Isplata regresa za godišnji odmor, te isplata sredstava za materijalna prava, kao što su npr. Izdaci za prijevoz na posao i s posla, otpremnine, dnevnice i pomoć u slučaju smrti i drugo vršit će se u skladu s Pravilnikom o radu lokalnih službenika i namještenika  zaposlenih u Jedinstvenom upravnom odjelu Općine Žakanje.


Članak 10. 

Načelnik Općine Žakanje odgovoran je za:

1. planiranje i izvršavanje proračuna

2. prikupljanje prihoda i primitaka iz svoje nadležnosti i njihovo upućivanje u proračun,

3. preuzimanje obveza, verifikaciju obveza, izdavanje naloga za plaćanje na teret proračunskih sredstava i utvrđivanje prava naplate te za izdavanje naloga za naplatu u korist proračunskih sredstava.

4. zakonitost, svrhovitost, učinkovitost i za ekonomično raspolaganje proračunskim sredstvima.

Načelnik može za obavljanje poslova iz stavka 1. ovog članka, ovlastiti druge osobe posebnom odlukom u skladu s Pravilnikom o unutarnjem ustrojstvu Jedinstvenog upravnog odjela Općine Žakanje. Prenošenjem ovlasti prenose se i odgovornosti, čime se isključuje odgovornost čelnika.

Članak 11.

Postupci javne nabave provode se sukladno Zakonu o javnoj nabavi ("Narodne novine", 90/11,83/13,143/13,13/14)

Članak 12.


Jedinstveni upravni odjel, Odjeljak za proračun i financijsko- računovodstvene poslove dostavlja načelniku polugodišnji izvještaj o izvršenju proračuna za prvo polugodište tekuće godine do 5. rujna tekuće godine.


Načelnik dostavlja Općinskom vijeću na donošenje godišnji izvještaj o izvršenju proračuna do 01. lipnja tekuće godine za prethodnu godinu.


Načelnik dostavlja ministarstvu financija i Državnom uredu za reviziju godišnji izvještaj o izvršenju proračuna u roku 15 dana od dana nakon što ga donese Općinsko vijeće. 

Članak 13.


Proračunski nadzor postupak je nadziranja zakonitosti, svrhovitosti i pravodobnosti korištenja proračunskih sredstava kojim se nalažu mjere za otklanjanje utvrđenih nezakonitosti i nepravilnosti. 


Proračunski nadzor obuhvaća nadzor računovodstvenih, financijskih i ostalih poslovnih dokumenata Općine Žakanje.


Proračunski nadzor obavlja Ministarstvo financija. 

Članak 14.


 Ova Odluka stupa na snagu osmog dana od dana objave u «Službenom glasniku Općine Žakanje", a primjenjuje se od 01. siječnja 2015. godine.

 





  PREDSJEDNCA







          OPĆINSKOG VIJEĆA


                                                            Vesna Hajsan-Dolinar, mag.ing

